I samband med behandlinga av klagen på Konkurransetilsynets inngrep i Prior-Gilde-fusjonen har statsråden vore krystallklår på at departementets konklusjon var basert på faglege vurderingar, ikkje politiske. Det er ingen tvil om at statsråden er ein person med høg integritet. Men når statsråden overprøver den konklusjonen som det faglege organet, Konkurransetilsynet, kom til, kan det oppstå litt tvil og forvirring. Spørsmålet er då: Trur statsråden at det vil styrkje tilliten til klagebehandlinga dersom ein konkurransefagleg klage vert behandla av eit reint fagleg organ, mens klage på vektlegging av konkurranseomsyn kontra andre samfunnsmessige omsyn vert behandla av eit politisk organ?